**národná rada slovenskej republiky**

VIII. volebné obdobie

Číslo: CRD-557/2020

**19a**

**Spoločná správa**

**výborov Národnej rady Slovenskej republiky o prerokovaní Správy o činnosti komisára pre deti za rok 2019 (tlač 19)**

Výbor Národnej rady Slovenskej republiky pre ľudské práva a národnostné menšiny ako gestorský výbor podáva Národnej rade Slovenskej republiky spoločnú správu výborov o prerokovaní Správy o činnosti komisára pre deti za rok 2019 (tlač 19):

Predseda Národnej rady Slovenskej republiky svojím rozhodnutím č. 42 z 3. apríla 2020 pridelil predmetnú správu na prerokovanie týmto výborom:

* Výboru NR SR pre sociálne veci a
* Výboru NR SR pre ľudské práva a národnostné menšiny.

Zároveň určil Výbor NR SR pre ľudské práva a národnostné menšiny za gestorský výbor, ktorý podá Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.

Výbor NR SR pre sociálne veci rokoval o správe 12. mája 2020 a prijal k nej uznesenie č. 27, v ktorom vyjadril znepokojenie nad prácou Úradu komisárky pre deti a zároveň odporúčal, aby národná rada zobrala správu na vedomie.

Výbor NR SR pre ľudské práva a národnostné menšiny rokoval o správe 28. apríla 2020 a prijal k nej uznesenie č. 14, v ktorom vyslovil dôvodnú obavu z nenaplnenia všetkých cieľov a úloh, ktoré spadajú do kompetencie komisárky pre deti a zároveň odporúčal, aby národná rada zobrala správu na vedomie a uzniesla sa na tom, že orgány Národnej rady Slovenskej republiky budú venovať náležitú pozornosť podnetom, ktoré upozorňujú na nedostatky v činnosti komisárky pre deti.

Gestorský výbor na základe uznesení výborov

**odporúča**

Národnej rade Slovenskej republiky

**zobrať na vedomie**

Správu o činnosti komisára pre deti za rok 2019 (tlač 22) a

**poveriť**

Výbor Národnej rady Slovenskej republiky pre ľudské práva a národnostné menšiny, aby venoval náležitú pozornosť podnetom, ktoré upozorňujú na nedostatky v činnosti komisárky pre deti Viery Tomanovej.

Spoločná správa výborov bola schválená uznesením gestorského výboru č. 20 z 13. mája 2020. Týmto uznesením výbor poveril poslankyňu Jarmilu Vaňovú, aby uviedla správu na schôdzi Národnej rady Slovenskej republiky a predložila návrh na uznesenie Národnej rady Slovenskej republiky.

Vladimíra Marcinková v. r.

podpredsedníčka Výboru NR SR pre ľudské práva a národnostné menšiny

N Á R O D N Á R A D A  S L O V E N S K E J R E P U B L I K Y

VIII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

č. CRD-557/2020

návrh

uznesenie

národnej rady slovenskej republiky

z .... mája 2020

k Správe o činnosti komisára pre deti za rok 2019 (tlač 19)

Národná rada Slovenskej republiky

1. **berie na vedomie**

Správu o činnosti komisára pre deti za rok 2019 (tlač 19),

1. **poveruje**

Výbor Národnej rady Slovenskej republiky pre ľudské práva a národnostné menšiny venovať náležitú pozornosť podnetom, ktoré upozorňujú na nedostatky v činnosti komisárky pre deti Viery Tomanovej.